《早春示陈元达一首》
宋代·王阮

北陆藏冰后，东风入律和。
梅因三弄少，麦赖六花多。
簪盍思喧马，灯游羡闹蛾。
躬耕吾不倦，其奈没田何。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。